CELEX: 62010TN0484
Language: da
Date: 2010-10-14 00:00:00
Title: Sag T-484/10: Sag anlagt den 14. oktober 2010 — Gas Natural Fenosa SDG mod Kommissionen

4.12.2010   
            
            
               DA
            
            
               Den Europæiske Unions Tidende
            
            
               C 328/50
            
         Sag anlagt den 14. oktober 2010 — Gas Natural Fenosa SDG mod Kommissionen
   (Sag T-484/10)
   ()
   2010/C 328/79
   Processprog: spansk
   
      Parter
   
   
      Sagsøger: Gas Natural Fenosa SDG (Madrid, Spanien) SA (ved advokaterne F. González Díaz og F. Salerno)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning af 29. september 2010 annulleres i henhold til artikel 263 TEUF.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den anfægtede beslutning i den foreliggende sag godkender de spanske lovbestemmelser, som har til formål at kompensere for de yderligere omkostninger, som elproducenterne har afholdt i medfør af deres offentlige serviceforpligtelse, hvorefter de skal præstere en del af deres produktion med anvendelse af indenlandske kul.
   Gas Natural Fenosa er af den opfattelse, at beslutningen strider imod fællesskabsretten, hvorfor selskabet anmoder om, at den annulleres af følgende grunde:
   
               1)
            
            
               For det første tilsidesætter beslutningen artikel 108, stk. 2, TEUF, og artikel 4 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (1), i det omfang den omtvistede støtte giver anledning til tvivl om, hvorvidt den er forenelig med fællesmarkedet.
            
         
               2)
            
            
               For det andet er bestemmelsen i strid med diverse bestemmelser i den primære og afledte ret, for så vidt som støtten ikke kan anses for forenelig med fællesmarkedet, dvs.:
               
                           —
                        
                        
                           Fællesskabsretten på miljøområdet, nemlig artikel 4 og 191 TEUF, og gennemførelsesreglerne af kompromiser på miljøområdet, og i særdeleshed direktiv 2003/87/EF, som senest er ændret ved Europa-Parlamentets og Rådets direktiv 2009/29/EF (2), for så vidt som den omtvistede foranstaltning fremmer drift af anlæg, som øger niveauet af drivhusgasemissioner i atmosfæren, tilsidesætter forbuddet mod at give nye gratistildelinger og fremmer minedrift, som udgør en alvorlig trussel over for det naturlige habitat.
                        
                     
                           —
                        
                        
                           Traktatens bestemmelser vedrørende det indre marked, nemlig artikel 34 og 49 TEUF, i det omfang importen af produceret elenergi på grundlag af spansk kul eller gas såvel som planer om udvidelse af elproduktionskapaciteten på grundlag af importeret gas og/eller kul hindres og gøres vanskeligere.
                        
                     
                           —
                        
                        
                           Artikel 101 og 102 TEUF sammenholdt med artikel 4, stk. 3, TEU, ved at fremme en konkurrenceforvridende adfærd blandt de spanske kulproducenter.
                        
                     
                           —
                        
                        
                           Artikel 126, stk. 1, TEUF, idet den omtvistede foranstaltning unødvendigt og uforholdsmæssigt vil forøge de offentlige udgifter.
                        
                     
                           —
                        
                        
                           Rådets forordning (EF) nr. 1407/2002 (3) ved at godkende en forhøjelse af statsstøtte, som allerede er givet ved tidligere foranstaltninger, og ved at fremprovokere en forvridning af konkurrencen på markedet for el-energiproduktion.
                        
                     
         
               3)
            
            
               For det tredje tilsidesætter beslutningen artikel 3, stk. 2, og artikel 11, stk. 4, i det andet direktiv om markedet for elektricitet, Europa-Parlamentets og Rådets direktiv 2003/54/EF (4), såvel som EF-rammen for statsstøtte i form af kompensering af den offentlige sektor og proportionalitetsprincippet ved, at de i nævnte bestemmelser anførte krav til en tjenesteydelse af almen økonomisk interesse ikke er berettiget ud fra forsyningssikkerhedsgrunde, og ved at der i alle tilfælde eksisterer mindre tungtvejende alternativer til at nå de mål, der er tilstræbt med den omtvistede foranstaltning.
            
         
      (1)  EFT L 83, s. 1.
   
      (2)  Europa-Parlamentets og Rådets direktiv 2009/29/EF af 23.4.2009 om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet (EUT L 140, s. 63).
   
      (3)  Rådets forordning (EF) nr. 1407/2002 af 23.7.2002 om statsstøtte til kulindustrien (EUT L 205, s. 1).
   
      (4)  Europa-Parlamentets og Rådets direktiv 2003/54/EF af 26.6.2003 om fælles regler for det indre marked for elektricitet og om ophævelse af direktiv 96/92/EF (EUT L 176, s. 37).